钦定古今图书集成/明伦汇编/家范典/第011卷 > 孝经 > 《三才章第七》
## 钦定古今图书集成/明伦汇编/家范典/第011卷 > 孝经 > 《三才章第七》

曾子曰：“甚哉，孝之大也！”子曰：“夫孝，天之经也，地之义
也，民之行也。天地之经，而民是则之。则天之明，因地
之利，以顺天下。是以其教不肃而成，其政不严而治。
先王见教之可以化民也，是故先之以博爱，而民莫
遗其亲。陈之以德义，而民兴行。先之以敬让，而民不
争。导之以礼乐，而民和睦。示之以好恶，而民知禁。《诗》”
云：“赫赫师尹，民具尔瞻。”